stanford-oval/wikipedia huggingface dataset:
Abraham Simpson

| Abraham (Abe) Simpson |
| --- | --- |

Ensiesiintyminen:  ”Grampa and the Kids” (The Tracey Ullman Show)
Ääninäyttelijät:  Dan Castellaneta
Henkilötiedot
Sukupuoli:  Mies
Hiukset:  keltaiset, pääosin kalju
Ammatti:  Eläkeläinen
Tärkeimmät sukulaiset:  Pojat Homer ja Herb Tytär Abbie Lapsenlapset Bart, Lisa ja Maggie Ex-vaimo Mona Simpson Äiti Yuma Hickman (kuollut) Isä Orville Simpson (kuollut)
Abraham Jebediah ”Abe” Simpson  eli Simpsonien ukki (engl. Grampa Simpson) on kuvitteellinen hahmo animaatiosarjassa Simpsonit. Hän on Homer Simpsonin isä ja Simpsonin perheen isoisä. Hahmon ääninäyttelijä on myös Homeria esittävä Dan Castellaneta.
Abe Simpson on kärttyisä ja hieman vanhuudenhöperö eläkeläinen, jonka Homer on laittanut asumaan Springfieldin vanhainkotiin. Hän viettää kuitenkin melko paljon aikaa poikansa perheen kanssa ja on oikeastaan perheenjäsen. Hän on toisen maailmansodan veteraani, jolla on ollut elämänsä aikana useita ammatteja. Isoisä tunnetaan tavastaan valittaa kaikista nykyajan ilmiöistä sekä taipumuksestaan kertoa nuoruudestaan tarinoita, joissa ei ole päätä eikä häntää.
Isoisä on yksi niistä harvoista Simpsonien sivuhahmoista, joka oli mukana jo The Tracey Ullman Show’n lyhytfilmeissä ennen nykyisen Simpsonit-sarjan syntyä. Hänet nähtiin ensi kerran lyhytfilmissä ”Grampa and the Kids”. Varsinaisessa sarjassa hän on ollut mukana alkaen jo 1. tuotantokauden ensimmäisestä jaksosta ”Joulurauha”. Simpsonien hahmoista Abella on ollut sarjan aikana kymmenenneksi eniten dialogia.
Yleistä hahmosta

Ollessaan perheensä kanssa Abella on usein tapana alkaa sepittää pitkäpiimäisiä, epäuskottavia ja epäjohdonmukaisia tarinoita jännittävistä nuoruusvuosistaan tai siitä millaista elämä oli ennenvanhaan. Kaikki kyllästyvät nopeasti hänen juttuihinsa eivätkä yleensä usko niitä. Hänellä on myös taipumus nukahtaa kesken puheensa, jopa kesken lauseen, ja kuorsata äänekkäästi. Toistuvassa vitsissä hänen tekohampaansa putoavat yllättäen suusta ja päätyvät outoihin paikkoihin.
Abe ei ikinä ole ollut hyvä tai kannustava isä poikaansa Homeria kohtaan, ja vastaavasti Homer suhtautuu hänen usein kylmästi ja piittaamattomasti, tosin heidän välillään on joskus lämpimiäkin hetkiä. Usein koko Simpsonien perhe tuntuu välttelevän isoisän tapaamista, jota he pitävät ikävänä velvollisuutena. Vanhainkodissa Aben paras ystävä on pitkäpartainen vanhus Jasper. Abe viettää aikaansa katsomalla televisiosta Matlock-sarjaa ja kirjoittamalla outoja valituskirjeitä eri tahoille. Hänellä on myös outoja kiihkomielipiteitä sattumanvaraisista asioista: esimerkiksi 6. kauden jaksossa ”Lapsenvahti ja peto” hän käytti Yhdysvaltain lippua, jossa oli vain 49 tähteä, koska hän ei jostain syystä suostu tunnustamaan Missouria osavaltioksi.
Abe hakee usein toimintaa elämäänsä todistaakseen nuorekkuutensa; hän on muun muassa esiintynyt Tikku ja Takku -piirrossarjan käsikirjoittajana (Bart ja Lisa kirjoittivat jaksoja hänen nimissään, 4. tuotantokauden jaksossa ”Palkitut”), myynyt kehittämäänsä lemmenjuomaa (6. kauden jaksossa ”Ihmelääke”) ja ruvennut härkätaistelijaksi (17. kauden jaksossa ”Miljoonan taalan Abe”). Toisaalta hän tuntee avuttomuutta vanhuutensa vuoksi ja myöntää usein alistuneesti pelkäävänsä monia arkisia tilanteita ja ilmiöitä.
Terveys

Abe on saanut ainakin kerran sydänkohtauksen, joka johtui sydämen rytmihäiriöistä. Silloin tällöin Aben on nähty saavan lieviä sydänkohtauksia tai rytmihäiriöitä, joista hän on kuitenkin selviytynyt hengissä ja tajuissaankin. Lisäksi hän menetti 10. kauden jaksossa ”Munuainen” molemmat munuaisensa, jotka räjähtivät kun Homer ei päästänyt häntä vessaan kesken ajomatkan. Homer kuitenkin luovutti hänelle toisen omistaan (tosin jäätyään auton alle paetessaan elinsiirto-salista jolloin munuainen siirrettiin ilman lupaa).
Muuta

6. kauden jakson ”Homer, valittu” mukaan Abe kuuluu ”Kivenhakkaajien” (Stonecutters) vaikutusvaltaiseen salaseuraan. Hänen on mainittu kuuluvan myös kommunistipuolueeseen, homojen ja lesbojen liittoon sekä vapaamuurareihin, luultavasti vahingossa.
8. kauden jaksossa ”Simpsoneiden sivuraiteilla” nähdään näyte kuvitteellisesta Simpsonien spin off -sarjasta, jossa Abe kuolee tölkkihyllyn kaaduttua hänen päälleen ruokakaupassa. Noustessaan taivaaseen Abe törmää lentokoneeseen, ja hän joutuu palaamaan maahan kummittelemaan Moen baarin rakkauslaskurikoneeseen, jolloin hän muuttuu rakkausekspertiksi ja tarjoutuu auttamaan Moea suhteissaan.
Abe Simpsonin ääninäyttelijä Dan Castellaneta vuonna 2004.
Andrzej Sokołowski

| Mitalit> Maa:   Puola.Miesten käsipallo. Olympialaiset  | Mitalit> Maa:   Puola.Miesten käsipallo. Olympialaiset  | Mitalit> Maa:   Puola.Miesten käsipallo. Olympialaiset  | Maa:   Puola> Miesten käsipallo. |
| --- | --- | --- | --- |
|  Pronssia | Montreal 1976 | joukkuekilpailu |  |
Andrzej Sokołowski (s. 23. marraskuuta 1948) on puolalainen entinen käsipalloilija. Hän sai vuoden 1976 kesäolympialaisissa Montrealissa joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.
Albrecht

Albrecht voi tarkoittaa seuraavia:
Henkilöitä > Hallitsijoita

Albrecht on ollut keskiajan lopulla ja uuden ajan alussa nimenä useilla saksalaisilla hallitsijoilla, joista suomenkielisessä kirjallisuudessa kuitenkin käytetään vakiintuneesti nimeä Albrekt. Heidät luetellaan sivulla Albrekt.
Henkilöitä > Muita, Albrecht sukunimenä

Alexander Albrecht (1885–1958), slovakialainen säveltäjä ja kapellimestari.<
Berty Albrecht (1893–1943), ranskalainen feministi ja Ranskan vastarintaliikkeen jäsen
Brigitte Albrecht-Loretan (s. 1970), sveitsiläinen maastohiihtäjä
Conrad Albrecht (1880–1969), saksalainen amiraali
Daniel Albrecht (s. 1983), sveitsiläinen alppihiihtäjä ja maailmanmestari
Émile Albrecht (1897–1927), sveitsiläinen soutaja
Ernst Albrecht (1907–1976), saksalainen jalkapalloilija
Gerd Albrecht (1935–2014), saksalainen kapellimestari
Gunnar Albrecht (1874–1947), suomalainen varatuomari, Postihallituksen pääjohtaja
Hermann Albrecht (1915–1982), saksalainen shakkitehtävien laatija, journalisti ja tehtäväshakin tuomari
Jan Philipp Albrecht (s. 1982), saksalainen vihreä poliitikko
Otto Albrecht (1844–1911), suomalainen juristi, Helsingin kaupunginviskaali
Theo Albrecht (1922–2010), saksalainen liikemies ja miljardööri
Uno Albrecht (1866–1939), suomalainen mekaanisen teknologian professori
Henkilöitä > Muita, Albrecht etunimenä

Albrecht (1865–1939), Württembergin herttua ja Saksan armeijan sotamarsalkka
Albrecht Adam (1786–1862), saksalainen taidemaalari
Albrecht Altdorfer (1480–1538), saksalainen taidemaalari, painokuvien tekijä ja piirtäjä
Albrecht Fredrik Richard de la Chapelle (1785–1859), suomalainen senaattori
Albrecht Dittrich, Jack Barsky (s. 1949), saksalais-yhdysvaltalainen kirjailija, it-asiantuntija ja entinen KGB:n agentti
Albrecht Dürer (1471–1528), saksalainen taidemaalari ja graafikko
Albrecht von Hagen (1904–1944), saksalainen lakimies ja upseeri, heinäkuun 20. päivän salaliiton jäsen
Albrecht von Haller (1708–1777), sveitsiläinen fysiologi, biologi, ensyklopedisti ja runoilija
Albrecht Haushofer (1903–1945), saksalainen näytelmäkirjailija ja runoilija
Albrecht Holder (s. 1958), saksalainen fagotisti
Albrecht Kossel (1853–1927), saksalainen lääkäri ja solubiologi, Nobelin lääketieteen palkinnon saaja
Albrecht von Kunowski (1864–1933), saksalainen lääkäri ja pikakirjoitusjärjestelmän kehittäjä
Albrecht Mayer (s. 1965), saksalainen oboisti
Albrecht Mertz von Quirnheim (1905–1944), saksalainen eversti ja heinäkuun 20. päivän salaliiton jäsen
Albrecht Moser (s. 1945), sveitsiläinen kestävyys- ja maastojuoksija
Albrecht Penck (1858–1945), saksalainen maantieteilijä ja geologi
Albrecht von Roon (1803–1879), preussilainen upseeri ja sotaministeri
Albrecht von Wallenstein (1583–1634), Friedlandin ja Mecklenburgin herttua, böömiläinen sotapäällikkö ja poliitikko
Muita merkityksiä

Albrecht Diskont, Aldi, saksalainen halpakauppaketju
| --- | --- |
: Tällä täsmennyssivulla luetellaan henkilöitä, joilla on sama sukunimi.
Albert Eckhardt

Albert "Hippu" Sakari Severiano Eckhardt (s. 15. tammikuuta 1994) on suomalainen golfaaja. Hän edustaa St. Laurence Golfia. Eckhardt voitti alle 16-vuotiaiden European Young Masters -kilpailun vuonna 2010. Hänen valmentajansa on Timo Rauhala. Lokakuussa 2014 Eckhardt siirtyi ammattilaiseksi.
Echardt valmistui ylioppilaaksi Haukilahden lukiosta joulukuussa 2013.
Eckhardtin kaksi ensimmäistä etunimeä tulevat "suvusta", mutta kolmannen nimensä Severiano hän sai Severiano Ballesteroksen, isänsä suosikkigolfaajan, mukaan.
Saavutukset

3. Nuorten SM-joukkue 2007
2. P-16 Reikäpelin-SM 2008
2. P-16 Reikäpelin-SM 2009
2. Nuorten SM-joukkue 2009
2. FJAR (Finnish Junior Amateur Ranking) 2009
1. European Young Master 2010
1. P-16 Lyöntipelin-SM 2010
2. FJAR 2010
Kauden Komeetta 2010
1. Finnish Tour Kytäjä Golf 2011
1. Finnish Amateur Championship (Erkko Trophy) 2011
Andreas Bube

| Mitalit | Mitalit | Mitalit |  |
| --- | --- | --- | --- |
|  Andreas Bube |  Andreas Bube |  Andreas Bube |  |
Maa:  Tanska
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 2012 | 800 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Belgrad 2017 | 800 m |  |
Andreas Hjartbro Bube (s. 13. heinäkuuta 1987 Gladsaxe, Tanska) on tanskalainen keskimatkojen juoksija, joka edustaa Bagsværd AC -seuraa.
Bube kilpailee 800 metrillä, jossa hän saavutti hopeaa Juri Borzakovskin jälkeen 2012 EM-kisoissa Helsingissä ajalla 1.48,69. Zürichin EM-kilpailuissa 2014 hän sijoittui neljänneksi ja Berliinissä 2018 kuudenneksi. Sisäratojen EM-kilpailuissa hän sai hopeaa Belgradissa 2017 ajalla 1.49,32 ja oli viides Glasgow'ssa 2019. Olympialaisissa hän jäi vuoden 2012 kesäolympialaisissa Lontoossa alkueriin ja 2016 Rio de Janeirossa välieriin. MM-kilpailuissa hän karsiutui välierissä 2011 Daegussa ja alkuerissä Pekingissä 2015.
Buben ennätys on Monacossa heinäkuussa 2012 Monacossa juostu 1.44,89. Aiemmin urallaan hän kilpaili myös 400 metrillä ja 400 metrin aidoissa.
Käännös suomeksi
Akasiavarpuspöllö

| Akasiavarpuspöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  capense
Kaksiosainen nimi
 Glaucidium capense  Smith, 1834 
Katso myös
   Akasiavarpuspöllö Wikispeciesissä   Akasiavarpuspöllö Commonsissa 
Infobox OKNimi-testi OKIUCN-testi OK: 
Akasiavarpuspöllö (Glaucidium capense) on pöllöjen heimoon kuuluva afrikkalainen lintulaji.
Sitä tavataan Afrikassa Angolassa, Botswanassa, Etelä-Afrikassa, Keniassa, Keski-Afrikan tasavallassa, Kongon tasavallassa, Kongon demokraattisessa tasavallassa, Malawissa, Mosambikissa, Namibiassa, Sambiassa, Somaliassa, Swazimaassa, Tansaniassa, Ugandassa ja Zimbabwessa.
Akasiavarpuspöllö on pieni pöllölaji, jolla ei ole korvatupsuja. Sukupuolet eroavat jonkin verran kooltaan niin, että naaraat ovat hiukan isompia, mutta höyhenys on samanlainen.
Lajia tavataan useimmiten metsissä alavilla ja vuoristoalueilla sekä metsien reunamilla. Sitä esiintyy myös kosteissa pensastoissa. Se on osittain päivälintu, ja se syö lähinnä hyönteisiä, mutta toisinaan myös pieniä jyrsijöitä ja lintuja.
Alalajit

Sillä on kuusi alalajia:
Glaucidium capense albertinum Prigogine, 1983 – valid
Glaucidium capense capense (A. Smith, 1834) – valid
Glaucidium capense castaneum Reichenow, 1893 – valid
Glaucidium capense etchecopari Erard & Roux, 1983 – valid
Glaucidium capense ngamiense (Roberts, 1932) – valid
Glaucidium capense scheffleri Neumann, 1911 – valid
Aiheesta muualla

African Barred Owlet www.oiseaux.net
Adam von Trott zu Solz

Adam von Trott zu Solz
Adam von Trott zu Solz (9. elokuuta 1909 Potsdam – 26. elokuuta 1944 Berliini) oli saksalainen lakimies ja diplomaatti. Trott zu Solz osallistui heinäkuun 20. päivän salaliittoon, jossa yritettiin salamurhata Adolf Hitler.
Elämä

Adam von Trott zu Solz syntyi Potsdamissa Saksassa elokuussa 1909. Hänen isänsä oli August Trott zu Solz ja äitinsä Emilie Eleonore, omaa sukua Schweinitz. Vuonna 1931 Adam von Trott zu Solz muutti Yhdistyneeseen kuningaskuntaan opiskelemaan. Hän opiskeli ensin Oxfordissa, josta siirtyi jatko-opintoihin Yhdysvaltoihin. Vuonna 1937 Trott zu Solz työskenteli Kiinassa.
Operaatio Valkyyria

Adam von Trott zu Solz oli yksi Hitlerin salamurhaan tähdänneessä heinäkuun 20. päivän salaliitossa mukana olleista.
Kuolema

Heinäkuun 20. päivän salamurhayrityksen jälkeen Trott zu Solz pidätettiin ja todettiin syylliseksi operaatioon. Trott zu Solz teloitettiin hirttämällä elokuussa 1944, runsas kuukausi salamurhayrityksen jälkeen, Plötzenseen vankilassa.
Muuta

Trott zu Solzin vaimo ja kaksi lasta selvisivät eikä heitä tuomittu, vaikka vaimo oli ollut muutaman kuukauden vangittuna aikaisemmin. Lasten isovanhemmat ottivat lapset huostaansa joksikin aikaa, kunnes lasten äiti sai heidät takaisin sodan jälkeen vuonna 1945. Yhdestä lapsesta tuli aikuisiällä opettaja.
Albert Duncanson

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Lake Placid 1932 |  |  |
Albert Gordon ”Bert” Duncanson (2. lokakuuta 1911 Winnipeg, Manitoba – 24. maaliskuuta 2000 Cowansville, Quebec) oli kanadalainen jääkiekkoilija ja olympiavoittaja.
Duncanson kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Duncanson teki olympiaturnauksessa yhden maalin Saksaa vastaan.
Aiheesta muualla

Albert Duncanson Kansainvälinen olympiakomitea. (englanniksi)
Andrzej Szczypiorski

Andrzej Szczypiorski (3. helmikuuta 1928 – 17. toukokuuta 2000) oli puolalainen toimittaja, kirjailija ja poliitikko.
Szczypiorski osallistui nuorena Varsovan kansannousuun, ja joutui sen kukistumisen jälkeen Sachsenhausenin keskitysleirille. Vapauduttuaan hän ryhtyi toimittajaksi vuonna 1946, ja julkaisi ensimmäisen kertomuskokoelmsansa vuonna 1955. Kaikkiaan hän julkaisi yli 20 teosta. Hn osallistui demokraattisen opposition toimintaan 1970-luvun lopulta, joutui eristetyksi vuosiksi 1981–1982, ja valittiin senaattoriksi 1989. Vuonna 1991 hän lopetti aktiivisen toiminnan politiikassa. Sen jälkeen hänestä tuli suosittu kolumnisti.
Szczypiorskin teos Alku ilmestyi  Tammen Keltainen kirjasto -sarjassa vuonna 1994 Kirsti Sirasteen suomentamana.
1833

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

Biokemia syntyi, kun Anselme Payen löysi ensimmäisen entsyymin, diastaasin.
Charles Babbage kuvasi analyyttisen koneensa.
Suomen ensimmäinen höyrylaiva Ilmarinen valmistui.
Suomen itärajaa tarkistettiin idemmäs maan keski- ja pohjoisosissa, jolloin muodostui nykyisin voimassa oleva rajalinja Kainuun ja Pohjois-Lapin osalta.
15. tammikuuta – Suomen ensimmäinen opetus- ja tutkimussairaala, Helsingin Vanha klinikka avattiin.
30. toukokuuta – Höyrylaiva saapui ensimmäistä kertaa Helsingin satamaan. Kyseessä oli Ischora, jolla kenraalikuvernööri Menschikoff saapui kaupunkiin.
Kuolleita

2. tammikuuta – Serafim Sarovilainen, venäläinen munkki ja pyhittäjä (s. 1759)
10. tammikuuta – Adrien-Marie Legendre, ranskalainen matemaatikko (s. 1752)
12. tammikuuta – Marie-Antoine Carême, ranskalainen keittiömestari ja keittokirjailija (s. 1784)
14. tammikuuta – Gottlob Ernst Schulze, saksalainen filosofi (s. 1761)
15. tammikuuta – Banastre Tarleton, brittiläinen sotilas ja poliitikko (s. 1754)
19. tammikuuta – Louis Joseph Ferdinand Hérold, ranskalainen säveltäjä (s. 1791)
2. helmikuuta – Juhana Lustig, suomalainen herännäisyyden ensimmäinen johtaja (s. 1771)
15. helmikuuta – Antti Vartiainen, suomalainen runonlaulaja (s. 1764)
20. helmikuuta – Ole Olsen Evenstad, norjalainen maanviljelijä, virkamies ja Eidsvollin kansalliskokousedustaja (s. 1766)
26. helmikuuta – Timotheus Wahlberg, suomalainen kappalainen ja päiväkirjanpitäjä (s. 1791)
13. maaliskuuta – Pierre-Narcisse Guérin, ranskalainen taidemaalari (s. 1774)
20. maaliskuuta – Paul van Suchtelen, venäläinen sotapäällikkö ja kenraalikuvernööri (s. 1788)
28. maaliskuuta – William Thompson, irlantilainen yhteiskuntafilosofi ja sosialistinen ajattelija (s. 1775)
22. huhtikuuta – Richard Trevithick, brittiläinen kaivosinsinööri ja keksijä (s. 1771)
15. toukokuuta – Edmund Kean, brittiläinen näyttelijä (s. 1787)
16. toukokuuta – João de Magalhães e Avelar, portugalilainen katolinen piispa (s. 1754)
25. toukokuuta – Fredrik Wilhelm Edelheim, suomalainen senaattori ja todellinen valtioneuvos (s. 1770)
28. toukokuuta – Johann Christian Friedrich Hæffner, saksalais-ruotsalainen säveltäjä (s. 1759)
2. kesäkuuta – Simon Byrne (”The Emerald Gem”), irlantilainen nyrkkeilijä (s. 1806)
28. kesäkuuta – Gustaf Wilhelm Finnberg, suomalainen taidemaalari (s. 1784)
5. heinäkuuta – Nicéphore Niépce, ranskalainen keksijä (s. 1765)
29. heinäkuuta – William Wilberforce, englantilainen poliitikko (s. 1759)
16. elokuuta – Gustaf Wilhelm Ladau, suomalainen upseeri, Anjalan liiton jäsen, postitirehtööri ja senaattori (s. 1765)
29. syyskuuta – Ferdinand VII, Espanjan kuningas (s. 1784)
1. lokakuuta – Luisa Todi, portugalilainen oopperalaulaja (s. 1753)
7. lokakuuta – Martti Kitunen, suomalainen karhunkaataja (s. 1747)
15. lokakuuta – Michal Kleofas Oginski, puolalais-liettualainen poliitikko (s. 1765)
16. marraskuuta – René Louiche Desfontaines, ranskalainen kasvi- ja lintutieteilijä (s. 1750)
20. marraskuuta – Pierre André Latreille, ranskalainen hyönteistieteilijä, hämähäkki- ja äyriäistutkija (s. 1762)
15. joulukuuta – Lars Henrik Keckman, suomalainen kauppaneuvos, tervaporvari ja laivanvarustaja (s. 1754)
17. joulukuuta – Kaspar Hauser, saksalainen löytölapsi (s. 1812)
19. joulukuuta – Matti Pukanhaava, suomalainen herännäisjohtaja ja maallikkosaarnaaja (s. 1751)
Pablo de La Llave, meksikolainen katolinen pappi, luonnontieteilijä ja poliitikko (s. 1773)
Karl Salgé, saksalaissyntyinen sellisti ja kapellimestari (s. 1779)
Olli Tiainen, suomalainen Suomen sodan sissipäällikkö ja rajakapteeni (k. 1770)
Andreea Isărescu

Andreea Isărescu (s. 3. heinäkuuta 1984 Bukarest, Romania) on romanialainen telinevoimistelun olympiavoittaja.
Isărescu voitti Sydneyn olympialaisissa 2000 kultaa joukkuekilpailussa. Henkilökohtaisilla telineillä hän jäi karsintaan sijoituttuaan nojapuilla 24:nneksi ja hypyssä 45:nneksi.
Vuonna 1999 Isărescu voitti maailmanmestaruuden joukkuekilpailussa.
Andrzej Przewoźnik

Andrzej Przewoźnik syyskuussa 2009
Andrzej Jan Przewoźnik (13. toukokuuta 1963 Palmiry, Puola – 10. huhtikuuta 2010 Smolenskin lähistö, Venäjä) oli puolalainen historioitsija.
Przewoźnik valmistui Jagellon yliopistosta. Hän oli nuoruudessaan Krakovassa aktiivinen Solidaarisuus-liikkeessä. Vuodesta 1992 Przewoźnik toimi pääsihteerinä Rada Ochrony Pamięci Walk i Męczeństwassa eli Puolan hallituksen toimielimessä, jonka tehtävä on maan sota-aikoihin liittyvien historiallisten kohteiden suojelu. Historioitsijana Przewoźnikin mielenkiinnon kohteisiin kuului Katynin joukkomurha, josta hän teki lukuisia julkaisuja. Hän oli myös historiallisen vuosikirjan Niepodległość päätoimittaja.
Przewoźnik kuoli Smolenskin lento-onnettomuudessa 2010. Hänelle myönnettiin vuonna 2010 postuumisti Jälleensyntyneen Puolan ritarikunnan suurristi.
Abidjan

| Abidjan |
| --- | --- |

 lippu:  vaakuna
 Abidjan
 Koordinaatit: 5°20′11″N, 4°1′36″W 
Valtio:  Norsunluurannikko
Alue:  Lagunes
Väkiluku (2014):  4 395 243
Infobox OKVirheellinen NIMI-arvo: 
Abidjan on Norsunluurannikon suurin kaupunki ja maan entinen pääkaupunki. Se on maan talous- ja rahaelämän keskus sekä de facto pääkaupunki (virallinen pääkaupunki on Yamoussoukro). Kaupunki on Norsunluurannikon tärkein satama.
Vuoden 2014 väestönlaskennassa Abidjanissa oli 4,7 miljoonaa asukasta.
Asukkaat koostuvat useista eri etnisistä ryhmistä ja yleiskielenä käytetään ranskaa. Tämä tekee kaupungista maailman kolmanneksi suurimman ranskankielisen suurkaupunkialueen Kinshasan ja Pariisin jälkeen.
Historia

Ranskalaiset siirtomaaisännät perustivat Abidjanin vuonna 1898, ja se sai kaupunginoikeudet vuonna 1903. Vuonna 1904 se yhdistettiin rautatiellä sisämaahan.  Samoihin aikoihin kaupunkiin alkoi syntyä myöhemmin merkittäväksi kasvanut libanonilainen yhdyskunta.[lähde? ]
Norsunluurannikon siirtomaahallinto muutti Bingervillestä Abidjaniin vuonna 1934. Itsenäisen Norsuunluurannikon tasavallan pääkaupunki siitä tuli vuonna 1960. Maan pääkaupunki siirrettiin muodollisesti sisämaahan Yamoussoukroon vuonna 1983, mutta hallinnon muutto tapahtui hitaasti ja jatkui 2000-luvun puolelle asti. Kaupunki on kärsinyt vuonna 1999 alkanessa taloudellis-yhteiskunnallisessa kriisissä.
Maantiede ja ilmasto

Abidjan sijaitsee Ébrié-laguunin rannoilla, jota erottaa Guineanlahdesta ja Atlantin valtamerestä Vridi Plagen hiekkakannas. Kannaksen poikki rakennettiin vuonna 1950 kanava, minkä jälkeen Abidjanista tuli merkittävä satamakaupunki.
Abidjanissa vallitsee trooppinen ilmasto. Vuoden keskilämpötila on 26,6°C ja keskimääräinen sademäärä noin 1800 mm. Eniten sataa kesäkuussa, joulukuusta helmikuuhun on kuiva kausi.
Liikenne

Abidjanissa sijaitsee  Port Bouetin lentoasema. Kaupungista on rautatieyhteys Burkina Fason pääkaupunkiin Ouagadougouhun.
Abidjanin metron rakentaminen on aloitettu vuonna 2017. Ensimmäiselle linjalle tulee 20 asemaa välillä Port Bouët – Anyama.
Sotilastukikohta

Ranskalla on Abidjanissa yksi sen Afrikan tukikohdista, Port Bouëtin sotilastukikohta.
Palvelut

Kaupungissa toimii kolme yliopistollista keskussairaalaa, Treichville, Cocody ja Yopougon. Muitakin terveydenhuoltopalveluja on runsaasti tarjolla, mutta laatu ei ole länsimaisen mittapuun mukaan kovin korkea.
Abidjanin yliopisto perustettiin vuonna 1964 ja  jaettiin vuonna 1996 kolmeen osaan, joista kaksi toimii Abidjanissa: Université Abobo-Adjamé ja Université Félix Houphouët-Boigny.
Aiheesta muualla

Kuvia tai muita tiedostoja aiheesta Abidjan Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi